Document ID: /roh_data/filtered/fineweb-2-filterrobots_roh.jsonl.gz/48745

A partir dal schaner 2019 duessan tut las tschintg vischnancas avair minimalmain in sez en il cussegl d'administraziun independent da la participaziun finanziala. Fin ussa pudevan sulettamain vischnancas cun ina participaziun minimala da 10% vid ils custs annuals avair in sez. Cun questa nova regla dastga ussa era Valsot sa participar a las sesidas strategicas dal turissem.
La nova constellaziun prevesa che Scuol e Samignun han mintgamai trais sezs, Zernez, Val Müstair e nov era Valsot mintgin cun in sez en il cussegl administrativ.
Dar glisch verda a questas structuras sto anc la radunanza generala da la destinaziun turistica «Turissem Engiadina Scuol Samignun Val Müstair» il mez da december.
RR novitads 17:00